‘ผ่องเพ็ญ-ทองอุไร’ รองผู้ว่าธปท.คนใหม่
บอร์ด ธปท. ตั้งคนในขึ้น 2 รองผู้ช่วยผู้ว่าการ “ผ่องเพ็ญ-ทองอุไร” ส่วน ไพบูลย์ หลุดโผ
31 ส.ค. 2555

บอร์ด ธปท. ตั้งคนในขึ้น 2 รองผู้ช่วยผู้ว่าการ “ผ่องเพ็ญ-ทองอุไร” ส่วน ไพบูลย์ หลุดโผ 
นายชาญชัย บุญฤทธิ์ไชยศรี ผู้ช่วยผู้ว่าการสายช่วยงานบริหาร ธนาคารแห่งประเทศไทย (ธปท.) ในฐานะเลขานุการคณะกรรมการธนาคารแห่งประเทศไทย (กกธ.) เปิดเผยว่า กกธ.มีมติแต่งตั้งนางผ่องเพ็ญ เรืองวีรยุทธ ผู้ช่วยผู้ว่าการสายตลาดการเงิน ขึ้นเป็นรองผู้ว่าการด้านเสถียรภาพการเงิน และเป็นคณะกรรมการนโยบายการเงิน (กนง.) โดยตำแหน่ง มีผลตั้งแต่วันที่ 1 ต.ค.นี้ 
นอกจากนั้น ยังแต่งตั้งนางทองอุไร ลิ้มปิติ ผู้ช่วยผู้ว่าการสายนโยบายสถาบันการเงิน ขึ้นเป็นรองผู้ว่าการด้านบริหาร มีผลตั้งแต่วันที่ 2 ก.ย.นี้เป็นต้นไป 
นายศิริ การเจริญดี กรรมการ กกธ. กล่าวว่า การคัดเลือกรองผู้ว่าการ ธปท.ขึ้นมาทดแทนคนเก่า ไม่มีการเสนอคนนอกเข้ามาเลย มีแต่การพิจารณาคนในด้วยกันตามคุณสมบัติที่เห็นว่าเหมาะสม ส่วนสาเหตุที่มีมติเลือกนางผ่องเพ็ญ เป็นรองผู้ว่าการฯ และ กนง. เนื่องจากมองสถานการณ์โลกในขณะนี้ด้านอัตราแลกเปลี่ยนน่าจะมีความเสี่ยงและมีความผันผวนมากกว่า จึงอยากได้บุคลากรด้านนี้มาทำงาน
ก่อนหน้านี้ มีการมองว่าตัวเก็งที่จะได้ขึ้นเป็นรองผู้ว่าการด้านเสถียรภาพการเงิน คือ นายไพบูลย์ กิตติศรีกังวาน ผู้ช่วยผู้ว่าการ ธปท. และโฆษก ธปท. แต่ในที่สุดชื่อก็หลุดโผไป ทั้งนี้ตำแหน่งรองผู้ว่าการ ธปท. ไม่จำเป็นต้องมีการโปรดเกล้าฯเหมือนในอดีต เพราะถือเป็นตำแหน่งพนักงานภายใน ธปท. อย่างไรก็ตามตำแหน่งต้องโปรดเกล้าฯในธปท.มี 2 ตำแหน่งคือ ผู้ว่าการ ธปท. และ ประธาน กกธ. เท่านั้น 
สำหรับนางผ่องเพ็ญ เกิดเมื่อวันที่ 1 เม.ย. 2498 ซึ่งเหลือเวลาทำงานก่อนเกษียณอีก 3 ปี ที่ผ่านมาเป็นผู้ช่วย สายตลาดการเงิน ธปท. รับผิดชอบการทาธุรกรรมของธนาคารแห่งประเทศไทยในตลาดเงิน ตลาดเงินตราต่างประเทศ เพื่อให้สภาพคล่องเงินบาทและอัตราแลกเปลี่ยนอยู่ในระดับที่เหมาะสม รวมทั้งรับผิดชอบ การบริหารเงินสารองระหว่างประเทศและการกากับควบคุมการแลกเปลี่ยนเงินด้วย และก่อนหน้านี้เคยดำารงตำแหน่ง ผู้อานวยการอาวุโส ฝ่ายนโยบายความเสี่ยง สายนโยบายสถาบันการเงิน ผู้อานวยการอาวุโส ฝ่ายตลาดการเงินและบริหารเงินสารอง สายตลาดการเงิน และผู้อานวยการ ฝ่ายบริหารความเสี่ยง แต่งตั้ง